Para raja kang parêpatan ana ing Weenen enggal tumandang nglawan Napoleon. Prajurit Frankrijk nglurugi Nederland kidul dipêthukake wadyabala gêdhe, klumpukane saka Inggris, Walanda, Hannover lan Pruisen disenapatèni Wellington. Tanggal 8 Juni 1815 campuh pêrang ana ing Waterloo. Bala Frankrijk kasoran, Napoleon kêcêkêl banjur kakendhang mênyang ing St. Helena, ing taun 1821 seda.[45]
